laion/Wikipedia-Exotic huggingface dataset:
מרסל שפר

מרסל שפר (בגרמנית: Marcel Schäfer, נולד ב-7 ביוני 1984 באשפנבורג שבגרמניה המערבית) הוא כדורגלן עבר גרמני ששיחק בעמדת המגן השמאלי והעביר את מרבית הקריירה בוולפסבורג. לזכותו של שפר שמונה הופעות במדי נבחרת גרמניה. שפר ערך את הבכורה שלו בבונדסליגה במדי מינכן 1860 בנובמבר 2003 בניצחון 3-1 על בוכום. באותה עונה ירד שפר אל הבונדסליגה השנייה עם מינכן 1860, ושם מיצב את עצמו כשחקן מפתח בקבוצה. את שערו הראשון בקבוצה הבקיע במרץ 2005 בניצחון 3-0 על ואקר בורגהאוזן במשחק ליגה. שפר שיחק ארבע עונות במינכן 1860, בהן הבקיע שלושה שערים ב-91 הופעות, אך לא הצליח לחזור עם הקבוצה לבונדסליגה. ביולי 2007 חתם שפר בוולפסבורג, ששילמה עבורו 1.2 מיליון אירו למינכן 1860. את הופעת הבכורה שלו בקבוצה ערך שפר בהפסד 3-1 לארמיניה בילפלד בבונדסליגה באוגוסט 2007. את שערו הראשון בקבוצה הבקיע בנובמבר 2007 בהפסד 5-3 לבוכום. את עונת הבכורה של שפר בוולפסבורג, סיימה הקבוצה במקום החמישי והבטיחה את מקומה בגביע אופ"א בעונת 2008/09. הופעת הבכורה של שפר באירופה נערכה בספטמבר 2008 בניצחון 1-0 על ראפיד בוקרשט. עונת 2008/09 הייתה עונה היסטורית עבור וולפסבורג שזכתה באליפות הראשונה בתולדותיה. גם לשפר זו הייתה עונה מצוינת מבחינה אישית, אותה סיים עם שמונה בישולים, אחד מהם לאדין דז'קו בניצחון 5-1 על באיירן מינכן בבונדסליגה. עונת 2009/10 הייתה פחות מוצלחת עבור שפר והמועדון, שהודחו בשלב מוקדם מליגת האלופות. שפר ספג את הכרטיס האדום הראשון בקריירה, בהפסד במשחק הגביע מול פ.צ. קלן בספטמבר 2009. בעונת 2014/15 זכה שפר עם וולפסבורג בגביע הגרמני, אך לא שיחק בגמר בו ניצחה וולפסבורג 3-1 את בורוסיה דורטמונד. באותה שנה, ניצחה וולפסבורג את באיירן מינכן בבעיטות הכרעה במשחק הסופר קאפ הגרמני. גם במשחק זה שפר ישב על הספסל ולא שיחק. במרץ 2017, לאחר שמעמדו בוולפסבורג נשחק, חתם שפר בטמפה ביי רואודיז מליגת ה-USL האמריקאית. לאחר שערך בקבוצה 43 הופעות והבקיע חמישה שערים, פרש שפר ממשחק פעיל בשנת 2018. שפר ערך את הופעת הבכורה שלו במדי נבחרת גרמניה בהפסד 2-1 לנבחרת אנגליה במשחק ידידות בספטמבר 2008, כאשר החליף את מרווין קומפר. באוגוסט 2009 ערך את הבכורה במשחק רשמי, כאשר השתתף בניצחון של נבחרת גרמניה 2-0 על נבחרת אזרבייג'ן במוקדמות מונדיאל 2010. עם זאת, שפר לא זומן לסגל הגרמני למונדיאל 2010, ולא שיחק מאז במדים הלאומיים. עם וולפסבורג: אליפות הבונדסליגה: 2008/09 הגביע הגרמני: 2014/2015 הסופר קאפ הגרמני: 2015 מדיה וקבצים בנושא מרסל שפר בוויקישיתוף אתר האינטרנט הרשמי של מרסל שפר מרסל שפר, באתר Transfermarkt מרסל שפר, באתר Fussballdaten.de (בגרמנית) מרסל שפר, באתר Soccerway מרסל שפר, באתר WorldFootball.net מרסל שפר, באתר National Football Teams מרסל שפר, באתר FootballDatabase.eu פרופיל המאמן, באתר Transfermarkt
ברווזי צדפות

ברווזי צדפות (שם מדעי: Tadorninae) היא תת-משפחה של עופות מים במשפחת הברווזיים בה מיני ברווזים החיים בעיקר באזורים הטרופיים או בחצי הכדור הדרומי, למעט מיני הסוג טדורנה המגיעים גם לחלק הצפוני. ברווזים אלה משכשכים על פני המים ומחפשים מזון על היבשה כמו גם במים. כמו תת-משפחת ברווזים מצויים, אלו מינים אוכלי-כל הניזונים הן מהחי והן מהצומח. רבים מבני תת-משפחה זו שויכו בעבר לתת-משפחת Cairininae שבוטלה. חלק מהסוגים הנכללים בקבוצה שויכו בעבר לתת-משפחת ברווזים מצויים ואחרים יכולים להיות שייכים לתת-משפחת ברווזי ים (Merginae) או ברווזי צלילה (Aythyinae). חלקם גם מזכירים יותר אווזים מאשר ברווזים. הסוגים והמינים הבאים נכללים בתת-משפחה זו: ברווז צ'הטאם (Pachyanas chathamica) - נכחד טדורנה (Tadorna) ברווז סלוודורי (Salvadorina waigiuensis) - ייתכן ששייך לתת-משפחת ברווזים מצויים אווז מלגשי (Centrornis majori) - נכחד יאורית מצרית (Alopochen aegyptiacus) נאוצ'ן (Neochen) ברווז צדפות (Chloephaga) ברווז כחול (Hymenolaimus malacorhynchos) - שויך בעבר לתת-משפחת Cairininae שבוטלה ברווז נהרות (Merganetta armata) - שויך בעבר לתת-משפחת Cairininae שבוטלה ברווזים נוספים שאולי משויכים לתת-המשפחה: ברווז ורוד-אוזן (Malacorhynchus membranaceus) - ייתכן ששייך לתת-משפחת ברווזים זקופי-זנב ברווז כרבולי (Sarkidiornis) - ייתכן ששייך לתת-משפחת ברווזים מצויים אווז כחול-כנפיים (Cyanochen cyanoptera) - ייתכן ששייך לתת-משפחת ברווזים מצויים או לקבוצה עצמאית ברווז הארטלוב (Pteronetta hartlaubii) - ייתכן ששייך לתת-משפחת ברווזים מצויים או לקבוצה עצמאית ברווז קיטור (Tachyeres) - ייתכן ששייך לתת-משפחת ברווזים מצויים מנדרין (Aix) ברווז מוסקובי (Cairina moschata) ברווז לבן-כנף (Asarcornis scutulata) אווז כף ברן (Cereopsis novaehollandiae) - שייך בדרך כלל לתת-משפחת אווזים (Anserinae) ברווז טבעתי (Callonetta leucophrys) - ייתכן ששייך לתת-משפחת ברווזים מצויים הסוג צ'נונטה (Chenonetta) הכולל את המינים ברווז עצים אוסטרלי וברווז פינץ' - ייתכן ששייך לתת-משפחת ברווזים מצויים ברווז נהרות אווז הקלפ יאוריות מדיה וקבצים בנושא ברווזי צדפות בוויקישיתוף ברווזי צדפות, באתר ITIS (באנגלית) ברווזי צדפות, באתר NCBI (באנגלית) ברווזי צדפות באתר digplanet
ברווזי ים

ברווזי ים או מרגוניים (שם מדעי: Merginae) היא תת-משפחה של עופות מים במשפחת הברווזיים שמיניה מצויים בעיקר לחופי הימים, אם כי לא יוצאים לאוקיינוס הפתוח. הם תרים אחר מזונם גם מתחת למים ומשתמשים ברגליהם ובכנפיהם לצלילה. הם בעלי בלוטות גדולות העוזרות בסינון מלחים, אך קטנים יחסית לעופות ים אחרים. מזונם העיקרי הוא סרטנים קטנים ורכיכות וחלקם אפילו ציידי דגים כמו בני קבוצת המרגון והם בעלי "שיניים" קטנות על מקורם. Chendytes lawi - נכחד מין יחיד בסוג ברווז שטלר (Polysticta stelleri) אדרית (Somateria) מין יחיד בסוג ברווז הרלקון (Histrionicus histrionicus) מין יחיד בסוגו ברווז לברדור (Camptorhynchus labradorius) - נכחד קטיפנית (Melanitta) מין יחיד בסוג ברווז קרח (Clangula hyemalis) עבראש (Bucephala) מין יחיד בסוג מרגון גמד (Mergellus albellus) מין יחיד בסוג מרגון כיפה (Lophodytes cucullatus) מרגון (Mergus) מדיה וקבצים בנושא ברווזי ים בוויקישיתוף ברווזי ים באתר dictionary
אווזים

אווזים (שם מדעי: Anserinae) היא תת-משפחה של עופות מים במשפחת הברווזיים, בה המינים הגדולים במשפחה: האווזים והברבורים ודומיהם. הם גדולים יותר משאר התת-משפחות ומצויים על פני המים ועל היבשה. הם ניזונים מעשבים, ירקות ופריטי מזון קטנים שהם שולים מפני המים. לעיתים נדירות הם צוללים והם מצויים בקרבה למים מתוקים או ליבשה. חלקם נודדים בלהקות גדולות כל שנה למרחקים גדולים. שבט אווז (Anserini) סוג אווז (Anser) סוג אווז לבן (Chen) סוג ברנטה (Branta) שבט ברבורים (Cygnini) סוג ברבור (Cygnus) סוג ומין יחיד ברבור קוסקורובה (Coscoroba coscoroba) שבט Cereopsini סוג ומין יחיד אווז כף ברן (Cereopsis novaehollandiae) - לעיתים נכלל בתת-משפחות אחרות סוג אווז ניו זילנד (Cnemiornis) - נכחד ייתכן שגם הקבוצה הנכחדת מואה נאלו מהוואי שייכת לתת-משפחה זו, כשלפעמים היא משויכת לתת-משפחת ברווזים מצויים. גם המינים אווז עורבני ואווז מקורנן כנף השתייכו לקבוצה בעבר. אווזים, באתר ITIS (באנגלית) אווזים, באתר NCBI (באנגלית) אווזים, באתר Animal Diversity Web (באנגלית)
ברווזים זקופי-זנב

ברווזים זקופי-זנב (שם מדעי: Oxyurinae) היא תת-משפחה של עופות מים במשפחת הברווזיים, בה חיים מינים בעלי זנב זקור למעלה והם נחשבים למינים קדומים ופרימיטיביים במשפחתם. הם נמצאים בעיקר בעולם החדש, אך כמה מינים חיים בעולם הישן ובאוסטרליה. ברווזים אלה הם קטנים, גדולי מקור, בעלי ציצות על ראשם, והזנב מכיל נוצות עומדות ארוכות וזקורות. הם אינם נוטים לצלול, וחיים במים מתוקים עומדים ורדודים יחסית. הם קרובים לתתי-המשפחות ברווזי צלילה ולברווזים מצויים. ישנם 8 מינים קיימים, המצויים ב־4 סוגים בתת-משפחה זו: צחראש (Oxyura) צחראש כחול-מקור (Oxyura australis) צחראש אדמוני (Oxyura jamaicensis) צחראש האנדים (Oxyura ferruginea) צחראש לבן (Oxyura leucocephala) צחראש מקואה (Oxyura maccoa) צחראש אגמים (Oxyura vittata) צחראש ניו זילנד (Oxyura vantetsi) - נכחד ברווז המסיכה (Nomonyx dominicus) ברווז שחור-ראש (Heteronetta atricapilla) Biziura ברווז מושק ניו זילנדי (Biziura delautouri) - נכחד ברווז המושק (Biziura lobata) ישנם מינים נוספים שאולי משויכים לתת-המשפחה: ברווז ורוד-אוזן (Malacorhynchus membranaceus), ברווז לבן-גב (Thalassornis leuconotus), ברווז גמד (Nettapus), ברווז מנומש (Stictonetta naevosa), אווז כף ברן (Cereopsis novaehollandiae) וברבור קוסקורובה (Coscoroba coscoroba). צחראש כחול-מקור ברווז המסיכה
ברווזי צלילה

ברווזי צלילה (שם מדעי: Aythyinae) היא תת-משפחה של עופות מים במשפחת הברווזיים, בה מיני ברווזים הצוללים במים כדי להשיג את מזונם. הם מקורבים לתת-משפחת ברווזים מצויים. הם שונים מבני תת-משפחת ברווזי ים בכך שהם חיים רק במים מתוקים, אם כי חלק מהמינים דומים בשתי תת-המשפחות. ברווזים אלה קטנים, יחסית למיני ברווז אחרים, וחיים רק בחצי הכדור הצפוני. הם אינם נודדים. שיחור המזון נעשה לא רק בצלילה אלא גם על ידי שכשוך המקור במים, והעלאת פיסות מזון קטנות. המינים הנכללים בתת-המשפחה: סוג ומין יחיד ברווז משויש (Marmaronetta angustirostris) נטה (Netta) נטה אדומת-ראש (Netta rufina) צולל דרומי (Netta erythrophthalma) נטה ורודת מקור (Netta peposaca) צולל (Aythya) צולל ביצות (Aythya nyroca) צולל גב-קנבס (Aythya valisineria) צולל חלוד (Aythya ferina) צולל אמריקאי (Aythya americana) צולל צוואר-טבעתי (Aythya collaris) צולל קשה-ראש (Aythya australis) צולל באאר (Aythya baeri) צולל מדגסקר (Aythya innotata) צולל ניו זילנדי (Aythya novaeseelandiae) צולל מצויץ (Aythya fuligula) צולל ימי (Aythya marila) צולל קטן (Aythya affinis) לעיתים גם המין ברווז ורוד-ראש (Rhodonessa caryophyllacea) שייך לתת-משפחה זו, בדרך כלל כמסווג בסוג נטה. animal/pochard, animal/scaup ברווזי צלילה, באתר אנציקלופדיה בריטניקה (באנגלית)
ערוץ דיסקברי

ערוץ דיסקברי (Discovery Channel) הוא ערוץ טלוויזיה בכבלים, אשר הופק על ידי חברת דיסקברי עד למיזוגה עם וורנר מדיה ב-2022, ועוסק בעיקר בתכנים מדעים מגוונים, וכן בסרטים תיעודיים, היסטוריה, סרטי טבע, וסרטי אקסטרים. סיסמת הערוץ היא "מאתגרים את המוח שלך". בסיסו של הערוץ נמצא במדינת מרילנד, ארצות הברית. בישראל הערוץ מתורגם לעברית ומשודר ב-HOT, ב-yes ובסלקום tv. ב-HOT הערוץ קיים גם באיכות SD. בנוסף החברה המנהלת את הערוץ רכשה מניות בערוץ רשת 13. ערוץ דיסקברי החל את שידוריו בשנת 1985, על ידי חברת דיסקברי שהיא בין השאר הבעלים של ערוץ אנימל פלנט, TLC (ערוץ למידה), ערוץ הטיולים, ערוץ המדע, BBC אמריקה, הערוץ הצבאי, ערוץ הבריאות. ערוץ דיסקברי מגיע ללמעלה מ-450 מיליון בתים במעל מ-160 מדינות. במספר ארצות, ערוץ דיסקברי מדובב לשפת המקום, ובחלק מהארצות הוא רק מתורגם. בין השאר, הערוץ מדובב לשפות הבאות: ספרדית, פורטוגזית, איטלקית, דנית, יוונית, רוסית, פולנית, הונגרית, ורומנית. בפולין, בתוספת של 2 דולרים לחודש, ניתן להחליף בין שני ערוצים עם פסקולים שונים; הערוץ המקורי באנגלית (עם תרגום לפולנית) או מדובב לפולנית. לערוץ דיסקברי חנויות רבות ברחבי ארצות הברית, שבהם נמכרים בעיקר מתנות ומוצרי מדע, וכן קיימת חנות מקוונת באתר הערוץ. תפקידם של החנויות הוא לשווק ולקדם את הערוץ. בשנת 2005, הפך ערוץ דיסקברי לספונסר הראשי של קבוצת אופניים מקצוענית שנקראה על שמו - קבוצת רכיבת האופניים המקצוענית של ערוץ דיסקברי. באותה שנה, הערוץ אף היה אחד מהספונסרים הראשיים של תחרות הטור דה פראנס. בשנת 2005, נבחר ערוץ דיסקברי כאחד ממאה החברות הטובות ביותר בארצות הברית עבור נשים עובדות. בין התוכניות שבערוץ דיסקברי ישראל: איך זה נעשה; קוסם בלתי אפשרי; ציידי המציאות; משטרת הגבולות; פחד ואמונה; צפון אמריקה (2013); ועוד. בשנים 2012—2013 מסתמנת בתוכניות הערוץ מגמה של העדפת תכנים הנחשבים לגבריים: מכוניות, ספורט אתגרי, טכנולוגיה ומכונאות, ועוד. רבות מהתוכניות המשודרות בישראל מופקות ומונחות בידי גברים עם סגנון שמרני שנראים כאילו הם מכוונים לקהל הגברי. גם כאשר בתוכניות אלו משתתפים ניצבים ונסיינים, רובם גברים[דרוש מקור]. ערוץ המדע הוא ערוץ אירופאי נוסף אשר משדר 24 שעות ביממה ועוסק במדע במגוון תחומיו כמו טכנולוגיה, ביולוגיה אסטרונומיה ועוד. הערוץ שודר ב-yes עד שנת 2012 והחל לשדר שוב ב-yes החל משנת 2017. החל מ-10 באפריל 2013 הערוץ משודר ב-HOT. ב-31 בדצמבר 2023 הערוץ סיים את שידוריו בישראל, והתחלף בערוץ אנימל פלנט בהוט וביס תפס את מקומו ערוץ דיסקברי שאז שודר באפיק 40. ערוץ עולם החי הוא ערוץ טבע ממשפחת דיסקברי המשדר תכנים העוסקים בבעלי חיים ובעולם החי, החל מרפואה וטרינרית וכלה בתיעוד חייהן של חיות בר. הערוץ שודר ב-yes עד שנת 2012 והחל לשדר שוב ב-yes החל מאמצע יוני 2017. החל מ-9 במרץ 2022 הערוץ החל לשדר גם בחברת סלקום tv באפיק 18. ב-31 בדצמבר 2023 הוא התחיל לשדר במקום ערוץ המדע ב-HOT. מדיה וקבצים בנושא ערוץ דיסקברי בוויקישיתוף אתר האינטרנט הרשמי של ערוץ דיסקברי (באנגלית) ערוץ דיסקברי, ברשת החברתית פייסבוק ערוץ דיסקברי, ברשת החברתית אקס (טוויטר) ערוץ דיסקברי, ברשת החברתית אינסטגרם ערוץ דיסקברי, סרטונים בערוץ היוטיוב דיסקברי סיינס רועי ברגמן, הרשות השנייה אישרה: דיסקברי תהפוך לבעלת מניות ברשת 13, באתר כלכליסט, 14 ביולי 2021
הצמיד של אופירה

הצמיד של אופירה הוא ספר ילדים מאת רבקה מגן שיצא בשנת 1981 בהוצאת עם עובד, הספר זיכה את מגן בפרס אשמן לספרות ילדים של "הארץ שלנו". הספר הומחז בתיאטרון אורנה פורת לילדים ולנוער וזכה בפרס הבמה להצגות ילדים ונוער כהצגה הטובה של השנה. הסיפור "התפקיד הראשי" מתוך הספר "הצמיד של אופירה" הומחז והועלה בשנת 2013 כהצגה בתיאטרון אורנה פורת לילדים ולנוער. הצמיד של אופירה, בביצוע תיאטרון קריניצי, סרטון באתר יוטיוב ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
ברווז שורק

ברווז שורק או אווז עצים וגם ברווז עצים (שם מדעי: Dendrocygna) הוא סוג של ברווזים פרימיטיביים, כלומר בעלי מאפיינים קדומים. הם ארוכי צוואר וצבעיהם אדום, כתום וחום. הם נפוצים בביצות ואגמים שונים ברחבי העולם. סוג זה מציג שוני גדול משאר הסוגים בתת-משפחת ברווזים שורקים (Dendrocygninae) ובעבר אף סווג כמשפחה נפרדת. ברווזים אלה בעלי מקור גדול וראש קטן עם צוואר גדול והם בעלי צבעים חומים-אדמוניים וכנפיים בולטות אדומות. הם חיים רוב הזמן על היבשה אך גם שוחים במים וניזונים מצמחייה צפה ומבעלי חיים קטנים שהם תופסים בשכשוך. הם מצויים בלהקות ברחבי העולם במים מתוקים רדודים. בסוג זה 8 מינים: ברווז שורק קריבי (Dendrocygna arborea) ברווז שורק וונדרינג (Dendrocygna arcuata) ברווז שורק שחור-בטן (Dendrocygna autumnalis) ברווז שורק פולווס (Dendrocygna bicolor) ברווז שורק הדור (Dendrocygna eytoni) ברווז שורק מפוספס (Dendrocygna guttata) ברווז שורק קטן (Dendrocygna javanica) ברווז שורק לבן-פנים (Dendrocygna viduata) בעבר היה מין פרהיסטורי (שלא קיבל שם מדעי) שנכחד מאיי קוק. מדיה וקבצים בנושא ברווז שורק בוויקישיתוף ברווז שורק, באתר ITIS (באנגלית) ברווז שורק, באתר NCBI (באנגלית) ברווז שורק, באתר האנציקלופדיה של החיים (באנגלית) ברווז שורק, באתר GBIF (באנגלית) ברווז שורק, באתר אנציקלופדיה בריטניקה (באנגלית) ברווז שורק באתר gbwf ברווז העצים במילון בעלי חיים: נכר (תשל"ב), 1972, באתר האקדמיה ללשון העברית. למרות ששם זה קשור בדרך כלל למין ברווז קרולין
מלון דן אילת

מלון דן אילת הוא מלון יוקרה השוכן לצד הטיילת של החוף הצפוני באילת. המלון כולל 375 חדרים וסוויטות. בית המלון נבנה בידי רשת מלונות דן. תחילה תוכנן המלון על ידי האדריכל היינץ פנחל אך עם פטירתו עברה העבודה לידי שניים מעובדיו - האדריכלים אלברט סגל ויחיאל קומט. על עיצוב הפנים הופקד האדריכל אדם טיהאני שהתמחה באותה עת בעיצוב מסעדות אך מאז קנה לעצמו שם עולמי בעיצובם של בתי מלון. הבנייה החלה בשנת 1992 והושלמה ב-1995 לאחר עיכובים שנבעו משרפה ורעידת אדמה שפגעו בבניין. הבניין מתנשא לגובה 14 קומות וכולל שלוש קומות ציבוריות ובהן, לבד מלובי המתפרס על פני שתי קומות, גם מתחם ילדים ונוער, חדר כושר, חמאם טורקי, מגרשי סקווש, מרכז כנסים, מרכז מסחרי, בית כנסת ובריכת שחייה מחוממת. בנוסף לבריכה הראשית הגדולה (שבתוכה יש בר משקאות ומגלשה) ישנה בריכה נוספת מלבנית המיועדת לשחייה, וג'קוזי מחומם עם זרמי מים. חדרי המלון ידועים בגודלם אשר נחשב לגדול יחסית למלונות אחרים. במהלך שנת 2017, השקיעה רשת דן כ-45 מיליון שקלים בשיפוץ נרחב של המלון, שיפוץ שעדיין נמשך עקב מגפת הקורונה. ביולי 2022 אורחים שאכלו במסעדת המלון התלוננו על כאבי בטן וקלקול קיבה, חלקם אף אושפזו במרכז הרפואי יוספטל באילת. דגם מוקטן של בית המלון נמצא בפארק המיניאטורות מיני ישראל. מבט מהמלון לכיוון מפרץ עקבה בריכת השחייה חדר במלון דגם של בית המלון באתר מיני ישראל בריכת השחייה חזית המלון מבואת הכניסה קבלה לובי המלון לובי המלון בערב לובי המלון בערב מבואת מעליות אולם סיאסטה אולם סיאסטה בר סיאסטה מדיה וקבצים בנושא מלון דן אילת בוויקישיתוף דן אילת, באתר רשת מלונות דן מיכאל יעקובסון: סקירה אדריכלית מצולמת על המלון, באתר 'חלון אחורי', 10 בפברואר 2016 דן אילת - ספא, טרקלין וכל שירותי המלון | מלונות דן, באתר www.danhotels.co.il תחלואה בבית המלון דן באילת, באתר GOV.IL
וולפגנג ובר

וולפגנג ובר (בגרמנית: Wolfgang Weber, נולד ב-26 ביוני 1944 בשלאבה שבגרמניה, כיום סלאונו שבפולין) הוא כדורגלן עבר גרמני ששיחק בפ.צ. קלן בעמדת המגן. ובר החל לשחק בפ.צ. קלן בשנת 1963, והעביר בקבוצה את כל הקריירה שלו. כבר בעונתו הראשונה בקבוצה, 1963/64, זכה ובר עם קלן באליפות הבונדסליגה, בעונת הבכורה של הבונדסליגה כליגה הראשית של גרמניה המערבית. בעונת 1964/65 איבדה קלן את האליפות לורדר ברמן בפער של שלוש נקודות בלבד. עם השנים תרומתו של ובר לקבוצה הלכה וגברה, ובשנת 1968 סייע לקבוצה לזכות בגביע הגרמני, לאחר ניצחון 4-1 בגמר על בוכום. בשנות ה-70 פ.צ. קלן הפכה לחברה קבועה בצמרת הגרמנית, אך נשארה ללא תארים משמעותיים שנים ארוכות, בגין השליטה בבונדסליגה של באיירן מינכן ובורוסיה מנשנגלדבך, והפסידה בשלושה גמרי גביע. בשנת 1970 ובר לקח חלק בהפסדה של קלן בגמר הגביע הגרמני 2-1 לקיקרז אופנבך, בשנת 1971 הפסידה הקבוצה 2-1 בגמר לבאיירן מינכן, ובשנת 1973 קלן איבדה הן את הבונדסליגה לבאיירן מינכן כשסיימה במקום השני, והן את הגביע הגרמני לבורוסיה מנשנגלדבך, כשהפסידה בגמר 2-1. בכל אחד משלושת הגמרים ובר שיחק 90 דקות. בתקופה זו ובר שיתף פעולה בקבוצה עם שחקנים כוולפגנג אובראט, היינץ פלוהה, דיטר מילר והאנס להר, ובשנת 1977 פ.צ. קלן זכתה בתואר לראשונה מזה זמן רב, כשהניפה את הגביע הגרמני לאחר ניצחון בבעיטות הכרעה על הרטה ברלין. ובר לא שיחק בגמר זה. עונתו האחרונה של ובר בקריירה הייתה 1977/78. בעונה זו זכתה פ.צ. קלן בדאבל היסטורי, כאשר קטעה רצף של שלוש אליפויות של בורוסיה מנשנגלדבך, וזכתה בגביע לאחר ניצחון 2-0 על היריבה המושבעת פורטונה דיסלדורף. בעונה זו ובר מיעט לשחק, ופרש בסיומה ממשחק פעיל, לאחר שהופיע במדי הקבוצה ב-356 משחקי ליגה והבקיע 21 שערים. ובר שיחק בנבחרת גרמניה המערבית בשנת 1964, וצבר 53 הופעות במדים הלאומיים, בהן הבקיע שני שערים. השער הזכור ביותר של ובר היה בגמר מונדיאל 1966 כאשר הבקיע את השער שהשווה את התוצאה ל-2-2 מול נבחרת אנגליה, שניצחה לבסוף 4-2 בהארכה. ובר השתתף עם גרמניה המערבית גם במונדיאל 1970 בו סיימה גרמניה המערבית במקום השלישי. הופעתו האחרונה של ובר בנבחרת נערכה בשנת 1974. לאחר פרישתו, ובר התנסה באימון, ואימן את ורדר ברמן בין השנים 1978 ו-1980. עם פ.צ. קלן: אליפות הבונדסליגה (2): 1963/64, 1977/78 הגביע הגרמני (3): 1967/68, 1976/77, 1977/78 מדיה וקבצים בנושא וולפגנג ובר בוויקישיתוף וולפגנג ובר, באתר Transfermarkt וולפגנג ובר, באתר Fussballdaten.de (בגרמנית) וולפגנג ובר, באתר WorldFootball.net וולפגנג ובר, באתר National Football Teams וולפגנג ובר, באתר FootballDatabase.eu פרופיל המאמן, באתר Transfermarkt
מסגרת (רשת)

מסגרת (באנגלית: Frame) היא יחידת העברת מידע דיגיטלי, ברשת מחשבים ובטלקומוניקציה. מסגרת מכילה בתוכה תכונות סינכרון, המורכבות מסיביות או סמלים, המציינות למקלט את תחילת וסוף המידע, מתוך זרם גדול יותר של סיביות וסמלים שנקלטו. אם מקלט מחובר למערכת באמצע העברת מסגרת, הוא מתעלם מהמידע עד שהוא מזהה את הסיביות שמציינות תחילת מסגרת. במודל ה-OSI של רשתות תקשורת, מסגרת היא יחידת המידע הפרוטוקולית בשכבת הקו. מסגרות הם התוצר של שכבת האנקפסולציה האחרונה לפני שמידע מועבר לשכבה הפיזית. מסגרת היא יחידת העברת המידע בפרוטוקולים השייכים לשכבת הקו, ומורכבים מכותרים התואמים לשכבה כשאחריהם חבילת המידע. כל מסגרת מופרדת מחברתה באמצעות פער בין מסגרתי. "Data Link Layer (Layer 2)". The TCP/IP Guide. 2005-09-20. נבדק ב-2010-01-31. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
רבי אחא (תנא)

רבי אחא היה תנא אשר חי בסוף המאה ה-2, בדור הרביעי והחמישי לתנאים. אינו מוזכר במשנה, אבל מוזכר בתלמוד עשרות פעמים מדבריו בברייתות. מסר הלכות בשם רבי יהודה ובשם רבי אחי בר חנינא (ויש גרסה רבי יעקב ברבי חנינא). בכמה מקומות חולק על רבי מאיר ורבי שמעון בני דורו. על מה נשים מתות כשהן צעירות? בעוון שמכבסות צואת בניהם בשבת. וְדִבַּרְתָּ בָּם – עשה אותם קבע, ואל תעשם עראי. מה ראו חכמים לקבוע לומר ברכת רפואה (מהשמונה עשרה) בברכה השמינית? מתוך שנתנה מצוות מילה ביום השמיני, שצריכה רפואה, לפיכך קבעוה בשמינית. אמר רבי אחא: לעולם אין השכינה זזה מכותל מערבי, שנאמר: "הִנֵּה זֶה עוֹמֵד אַחַר כָּתְלֵנוּ". וכתיב: "עֵינָיו יֶחֱזוּ עַפְעַפָּיו יִבְחֲנוּ בְּנֵי אָדָם". הרב אהרן הימן, "רבי אחא", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת ברכות, דף י"ג, עמוד ב'. ויש אומרים שם שעל זה אמר רבה בר בר חנה בשם רבי יוחנן "הלכה כרבי אחא שאמר משום רבי יהודה". תלמוד בבלי, מסכת שבת, דף ע"ט, עמוד ב'. ובתלמוד בבלי, מסכת מנחות, דף ל"ב, עמוד ב' (בדפוסים הרגילים) הגרסה רבי אחאי ברבי חנינא ורבי עקיבא ברבי חנינא. ראו תלמוד בבלי, מסכת נדה, דף נ"ו, עמוד ב' ותלמוד בבלי, מסכת ברכות, דף ב', עמוד ב', וראו תלמוד בבלי, מסכת שבת, דף קכ"ז, עמוד א'. ברייתא בתלמוד בבלי, מסכת שבת, דף ל"ב, עמוד א', וכפירוש רש"י. ולדעת רבי אלעזר שם על שאינן זהירות בנדה ובחלה ובהדלקת הנר, ויש אומרים על שקוראות לארון הקודש ארון. מתוך ספר דברים, פרק ו', פסוק ז' (ונאמר בקריאת שמע) המדבר על דברי תורה - וְשִׁנַּנְתָּם לְבָנֶיךָ וְדִבַּרְתָּ בָּם, בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ. ברייתא בתלמוד בבלי, מסכת יומא, דף י"ט, עמוד ב'. ודעת תנא קמא שם: "וְדִבַּרְתָּ בָּם - בם יש לך רשות לדבר, ולא בדברים אחרים". תלמוד בבלי, מסכת מגילה, דף י"ז, עמוד ב'. שמות רבה, פרשה ב', פסקה ב' מגילת שיר השירים, פרק ב', פסוק ט' ספר תהלים, פרק י"א, פסוק ד'
שומרי הגלקסיה (סדרת טלוויזיה)

שומרי הגלקסיה (באנגלית: Guardians of the Galaxy) היא סדרת אנימציה מבית מארוול קומיקס המשודרת בערוץ דיסני XD החל מ-1 באוגוסט 2015. הסדרה היא ספין אוף טלוויזיוני לסרט שומרי הגלקסיה, אשר ממשיכה את עלילותיו. המדבבים במקור הם: ויל פרידל, טרוור דוול, ונסה מרשל, קווין מייקל ריצ'רדסון ודייוויד סובולוב. בערוץ דיסני ישראל, הסדרה עלתה ב-7 בפברואר 2016. לסדרה יש עונת קצרים הנקראת גם מקורות, אשר מספרת את סיפור מקורותם של סטאר-לורד, גאמורה, רוקט ראקון, דראקס וגרוט, עוד לפני שהתאחדו יחדם כשומרי הגלקסיה, ושודרה בארצות הברית החל מ-1 באוגוסט 2015 עד 29 באוגוסט 2015 ובישראל החל מ-7 בפברואר 2016 עד 18 בפברואר 2016. העונה הראשונה שודרה לראשונה בארצות הברית החל מ-5 בספטמבר 2015 ובישראל החל מ-13 באפריל 2016. העונה הסתיימה ב-17 בדצמבר 2016 ובישראל ב-30 בינואר 2017. לקראת העונה השנייה, שודרה 6 קצרים בארצות הברית החל מ-27 בפברואר 2017 עד ל-4 במרץ 2017. ב-9 באוקטובר 2015 הסדרה חודשה לעונה שנייה. העונה עלתה בארצות הברית ב-11 במרץ 2017. ויל פרידל - סטאר לורד טרוור דוול - רוקט ראקון ונסה מרשל - גאמורה קווין מייקל ריצ'רדסון - גרוט דייוויד סובולוב - דראקס המשמיד ג'ונתן אדמס - רונאן המאשים דייב פנויי - קוראת' הרודף טום קני - האספן אייזק סינגלטון ג'וניור - תאנוס יואב זיסקרוט - סטאר לורד ערן מור - רוקט ראקון הדר שחף-מעיין - גאמורה אלון שר - גרוט יורם יוספסברג - דראקס המשמיד גלעד קלטר - רונאן המאשים סער גביש - סטאר-לורד הצעיר / גרוט הצעיר אתר האינטרנט הרשמי של שומרי הגלקסיה (באנגלית) שומרי הגלקסיה, ברשת החברתית אקס (טוויטר) "שומרי הגלקסיה", במסד הנתונים הקולנועיים IMDb (באנגלית) "שומרי הגלקסיה", באתר נטפליקס "שומרי הגלקסיה", באתר דיסני+ סדרות (באנגלית) "שומרי הגלקסיה", במסד הנתונים הקולנועיים KinoPoisk (ברוסית) "שומרי הגלקסיה", במיזם "אישים" לתיעוד היצירה הישראלית כייף באפריל בערוצי דיסני לילדים! באתר הורים וילדים דיסני XD מחדשת את 'שומרי הגלקסיה' באתר מארוול קומיקס אם הפרק לא שודר בעברית, שמו ייכתב באנגלית עד לשידור בישראל.
בלן

האם התכוונתם ל... בית לחם ומקומות שקרויים על שמה בלן - שמה של העיר בית לחם בספרדית (מאוית Belen או Belén) ובפורטוגזית (מאוית Belém) בלן (ליסבון) (סנטה מריה דה בלן; Santa Maria de Belém) – רובע בליסבון, בירת פורטוגל מגדל בלן (Torre de Belém) – מגדל מבוצר שנמצא על גדת הנהר טז'ו ברובע בלן בלן (קטמרקה) (Belén) – עיר השוכנת במחוז בלן, בפרובינציית קטמרקה שבארגנטינה בלן (ניו מקסיקו) (אנ') (Belen) – עיר במדינת ניו מקסיקו שבארצות הברית שם לבנות בֵּלֵ֫ן (Belén) - שם לבנות במדינות דוברות ספרדית בַּלָּן (מקצוע) – עובד בית מרחץ או מקווה, ראו גם בלנית (יהדות) דן בלן (Bălan‏; יליד 1979) – זמר, פזמונאי ומפיק מולדובי שלמה בלן – ספורטאי ספורט נכים ועורך דין ישראלי בלאן (פירושונים) בלנית (פירושונים) ראו Belen (given name)‎ בוויקיפדיה באנגלית.
גריס

האם התכוונתם ל... גריסים – זרעי דגן או חלקי זרעים רשימת מידות, שיעורים ומשקלות בהלכה#גריס – מידת שטח קטנה בהלכה היהודית כף גריס נז (אנ') – לשון יבשה בקוט ד'אופל שבפה-דה-קאלה, צפון צרפת אישים ששמם גריס: זאב גריס – פרופסור למחשבת ישראלברסיטת בן-גוריון חואן גריס – צייר ופסל ספרדי שחי ופעל בעיקר בפריז, ועבודותיו נקשרות עם הופעת הקוביזם שרה צימרמן-גריס – מדענית ישראלית, חוקרת פתולוגיה של צמחים ובפרט תפוחי אדמה
ואט פהו

האם התכוונתם ל... ואט פהו (לאוס) – מתחם של מקדש קמרי שנחרב, הנמצא בדרום לאוס ואט פהו (תאילנד) – מקדש בודהיסטי הממוקם במחוז פראה נאקהון של העיר בנגקוק בירת תאילנד